OPĆINSKI SUD U KOPRIVNICI

Hrvatske državnosti 5

48 000 Koprivnica

**- Dan otvorenih vrata –**

Povodom obilježavanja Europskog dana pravosuđa 2025. godine, Općinski sud u Koprivnici organizira "Dan otvorenih vrata" dana **24. listopada 2025.**

Svrha obilježavanja tog dana je upoznavanje građana s djelovanjem pravnog sustava, stoga se pozivaju zainteresirani građani da navedenog dana od 09,00 – 10,00 sati mogu pristupiti ovom sudu, kako matičnom sudu u Koprivnici, tako i Stalnoj službi u Đurđevcu, gdje će u grupnom obilasku suda moći dobiti informacije o osnovnim djelatnostima, organizacijom i načinom rada suda. Pritom je predviđen obilazak dijela prostorija suda, kao npr. sudskih upisnika, sudnica i zemljišnoknjižnog odjela, te se građanima može predočiti i rad informacijskih sustava suda (e-spis, e-predmet, e-oglasna ploča, ZIS).

Pravni savjeti i odgovori na pitanja vezana uz stanje konkretnih predmeta nisu dio ove manifestacije, te se u tom dijelu građani upućuju da svoja prava ostvaruju kao stranke u postupku ili sukladno odredbama Zakona o pravu na pristup informacijama.